PROPOSTA DE CUMPRIMENTO DE EXECUCIÓN DA SENTENZA 184/2014 DO TSXG, DITADA NO PROCEDEMENTO ORDINARIO 4002/2014, RELATIVO Á APROBACIÓN DA MODIFICACIÓN PUNTUAL Nº 4 DO PEPRICA QUE ATINXE AO PREDIO DO EDIFICIO SITO NA RÚA MICHELENA 24
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 14/08/2015)

O Pleno do Concello de Pontevedra, na sesión ordinaria que tivo lugar en data 20/07/2015, adoptou, entre outros pronunciamentos, o seguinte acordo, que, na súa parte dispositiva literalmente, dí: “(.) Primeiro.— Tomar razón, executar e levar a puro e debido efecto, nos seus propios termos, a parte resolutiva da Sentenza nº 00184/2014 ditada en data 26 de febreiro de 2015 pola Sección Segunda da Sala do Contencioso-Administrativo do TSXG no procedemento ordinario 0004002/2014, relativa ao acordo do Pleno do Concello de 18/11/2013, de aprobación da modificación puntual nº 4 do Plan Especial de Protección Reforma Interior e Conservación artística do conxunto histórico artístico de Pontevedra, no que atinxe ao "Rueiro Z4-C52 Elemento 16", predio e edificio sito na rúa Michelena nº 24, (DOG do 24/12/2013 e BOP do 15/01/2014), que se anula á vez que ordena a retroacción das actuacións do procedemento co fin de que se recabe da Consellería de Cultura informe sobre a modificación do devandito plan especial. Segundo.— Retrotraer en execución de sentenza as actuacións do procedemento de modificación do PEPRICA con notificación do presente acordo aos interesados, á Consellería de Medio Ambiente Territorio e Infraestruturas e á Consellería de Cultura Educación e Ordenación Universitaria, ás que se Iles remitiu unha copia autenticada de dous exemplares do instrumento corrixido cuxa aprobación foi anulada, con todo os planos e documentos que o integran, debidamente dilixenciados no seu intre pola Secretaría Xeral do Concello, interesando expresamente da Consellería de Cultura Educación e Ordenación Universitaria, a emisión do informe que prevé o artigo 45.1 da Lei do Patrimonio Cultural de Galicia, en relación co artigo 93.4 da Lei 9/2002, do 30 de decembro, de ordenación urbanística e protección do medio rural de Galicia, ao respecto do instrumento urbanístico redactado polo arquitecto Xefe da Oficina Técnica de Planeamento e Xestión Urbanística, de data xullo de 2013, denominado "Modificación Puntual núm.4 do PEPRICA no elemento Z4-C52-16" que abrangue a ficha 4-52-16 corrixida, que substitúe o "nivel de protección" do predio e edificio sito na rúa Michelena nº 24, pasando de "ambiental A para as plantas existentes" a "ambiental B", consonte ás determinacións do propio PEPRICA, así como aos planos denominados "Hoja O-7: niveles de protección' e "Hoja 52-P: Alzados Z4-C52 propuesta", informe, que se entenderá positivo transcorridos tres meses dende a súa presentación. Terceiro.— Dispoñer que se publicite o presente acordo mediante anuncio que se inserirá no Diario Oficial de Galicia, no Boletín Oficial da Provincia, no Taboleiro de Editos do Concello de Pontevedra e na páxina web http//www.Pontevedra. eu. Cuarto.— Dar traslado do presente acordo á Sección segunda da Sala do contencioso administrativo do Tribunal Superior de Xustiza de Galiza.(.)” Pontevedra, 24 de xullo de 2015.—O Alcalde, Miguel Anxo Fernández Lores.—O secretario xeral do Pleno, por substitución, José Carlos Castiñeira Piñeiro.